**Oliwer Kaski** (s. 4. syyskuuta 1995 Pori) on suomalainen jääkiekkopuolustaja, joka pelaa Ruotsin SHL-liigan HV71:ssä. Hän siirtyi ensimmäisen A-juniorikautensa jälkeen hyökkääjästä puolustajaksi. Kaski laukoo oikealta. Hän voitti maailmanmestaruuden vuonna 2019.

Ura
---

### Seuraura

#### Juniorivuodet

Kaski on Porin Ässien kasvatti. Hän voitti kauden 2010–2011 päätteeksi C-nuorten SM-pronssia. Kaudella 2011–2012 Kaski pelasi Ässien B2-nuorten I-divisioonajoukkueen lisäksi myös B2-nuorten SM-karsintoja Kankaanpään Jääkarhuissa. Loppukaudella hän pelasi Pohjois-Amerikassa Dallas Penguinsin juniorijoukkueessa. Kaudeksi 2012–2013 Kaski palasi Ässiin ja siirtyi seuran B-nuoriin. Kauden 2013–2014 päätteeksi hän voitti A-nuorten SM-pronssia. Kaudeksi 2014–2015 Kaski vaihtoi pelipaikkaansa hyökkääjästä puolustajaksi. Hän nousi Ässien A-nuorten varakapteeniksi ja oli joukkueen tehokkain puolustaja tehoilla 10+27=37, joilla Kaski sijoittui koko A-nuorten SM-liigan puolustajien pistepörssissä kolmanneksi.

#### Yliopiston kautta SM-liigaan

Kaudeksi 2015–2016 Kaski siirtyi Western Michigan Universityn yliopistojoukkueeseen. Hän oli neljällä osumallaan joukkueen eniten maaleja tehnyt puolustaja. Kesken kauden 2016–2017 Kaski palasi Suomeen ja siirtyi 1+1-vuotisella sopimuksella Helsingin IFK:n SM-liigajoukkueeseen. Hän kuitenkin jatkaa myös opintojaan Helsingissä. Kaski aloitti lainalla Mestis-joukkue Kiekko-Vantaassa, jossa hän pelasi kauden aikana kolme ottelua. Kaski teki liigadebyyttinsä HIFK:ssa 18. marraskuuta 2016 Turun Palloseuraa vastaan. Hänet merkittiin joukkueen kakkospuolustajapariin Miihkali Tepon viereen. Kaski sai ottelussa jääaikaa 11.05 minuuttia. Liigauransa avausmaalin hän teki 3. joulukuuta 2016 vieraissa Pelicansia vastaan. Kaski keräsi ottelusta teholukeman +2. Hän teki liigauransa ensimmäisen playoff-maalinsa toisessa puolivälieräottelussa 23. maaliskuuta 2017 tasavajaalla Turun Palloseuraa vastaan. Kasken osuma jäi HIFK:n 3–1-voittoon päättyneen ottelun ratkaisumaaliksi. Kaikkiaan hänen tulokaskautensa toi 36 runkosarjaottelussa tehot 2+4=6 ja 12 playoff-ottelussa tehot 1+1=2. Kaski ei kerännyt SM-liigassa kauden aikana yhtään jäähyminuuttia. Kauden 2017–2018 päätteeksi hän voitti SM-pronssia.

Kaudeksi 2018–2019 Kaski siirtyi kaksivuotisella sopimuksella Pelicansiin. Tammikuussa 2019 hän teki yhdeksässä ottelussa pelipaikkaansa nähden isot tehot 6+8=14. Kaski valittiin SM-liigan tammikuun kuukauden pelaajaksi. Kaikkiaan hän teki runkosarjassa tehot 19+32=51, joilla Kaski oli pelipaikastaan huolimatta Pelicansin paras pistemies ja maalintekijä. Hän voitti myös SM-liigan puolustajien piste-, maali- ja syöttöpörssin. Kaski jakoi myös koko liigan pistepörssin kuudennen sijan TPS:n Oula Palveen kanssa. Hän jäi vain kahden tehopisteen päähän liigan puolustajien kaikkien aikojen yhden kauden piste-ennätyksestä (53 tehopistettä), joka on Pekka Rautakallion (1978–1979) ja Brian Rafalskin (1998–1999) hallussa. Kaski palkittiin SM-liigan runkosarjan parhaana pelaajana Lasse Oksanen -palkinnolla ja eniten maaleja tehneenä puolustajana Juha Rantasila -palkinnolla. Hänet palkittiin kauden päätteeksi SM-liigan parhaana puolustajana Pekka Rautakallio -palkinnolla sekä valittiin SM-liigan tähdistökentälliseen.

#### NHL-tulokassopimus

Toukokuussa 2019 NHL-varaamaton Kaski teki vuoden mittaisen tulokassopimuksen Detroit Red Wingsin kanssa. Syksyn harjoitusleirin päätteeksi seura lähetti hänet AHL-joukkue Grand Rapids Griffinsin vahvuuteen. Kaski ehti pelata siellä vain yhden ottelun, kunnes hänet nostettiin Red Wingsin NHL-vahvuuteen loukkaantumisten varalta. Kaski ei kuitenkaan tehnyt NHL-debyyttiään ja hänet lähetettiin jo vuorokautta myöhemmin takaisin farmiin. Joulukuussa 2019 Red Wings kauppasi Kasken Carolina Hurricanesiin vaihdossa puolustaja Kyle Woodiin. Hän pelasi loppukauden AHL-joukkue Charlotte Checkersissa, jossa Kaski pelasi 35 runkosarjaottelua tehopistein 11+9=20. Hän oli joukkueen eniten maaleja tehnyt puolustaja. AHL-kausi päättyi kuitenkin ennenaikaisesti koronaviruspandemian vuoksi maaliskuussa.

#### Siirtyminen KHL:ään

Kaudeksi 2020–2021 Kaski siirtyi vuoden mittaisella sopimuksella KHL-seura Avangard Omskiin. 13. tammikuuta 2021 hän teki Torpedo Nižni Novgorodia vastaan jo kauden 12. maalinsa, jolla Kaski rikkoi joukkueen yhden kauden puolustajien maaliennätyksen, joka oli aiemmin Denis Kuljašin, Jevgeni Medvedevin ja Vjatšeslav Voinovin hallussa. Hän oli lopulta joukkueen tehokkain puolustaja tehoilla 13+21=34, joilla Kaski jakoi koko liigan puolustajien maalipörssin toisen sijan Traktor Tšeljabinskin Nick Bailenin kanssa edellään vain Barys Nur-Sultanin Darren Dietz sekä sijoittui puolustajien pistepörssissä seitsemänneksi. Konferenssifinaalisarjan seitsemännessä ottelussa 15. huhtikuuta 2021 vieraissa Ak Bars Kazania vastaan hän teki kaksi maalia. Kasken jälkimmäinen osuma syntyi ensimmäisessä jatkoerässä ajassa 63.07 ja se ratkaisi Avangardille paikan Gagarin Cup -finaaleihin. Kuudennessa finaaliottelussa 28. huhtikuuta 2021 TsSKA Moskovaa vastaan hän sai syöttöpisteen Sergei Toltšinskin tekemään 1–0-avausmaaliin, joka jäi lopulta Avangardin voittomaaliksi, joka ratkaisi joukkueelle mestaruuden.

Kaski oli kaudella 2021–2022 Avangard Omskin toiseksi paras pistemies Corban Knightin jälkeen tehoilla 13+20=33, joilla hän voitti koko KHL:n puolustajien maalipörssin sekä jakoi puolustajien pistepörssin toisen sijan TsSKA Moskovan Nikita Nesterovin kanssa edellään vain Traktor Tšeljabinskin Nick Bailen. Vain kahden playoff-ottelun jälkeen Kasken sopimus Avangardin kanssa kuitenkin purettiin hänen omasta aloitteestaan, kun reilu viikkoa aiemmin Venäjä oli hyökännyt Ukrainaan. KHL:stä lähdettyään Kaski harjoitteli kasvattajaseuransa Ässien kanssa.

#### Sveitsi ja Ruotsi

Kaudeksi 2022–2023 Kaski siirtyi kaksivuotisella sopimuksella Sveitsin National Leaguen HC Luganoon. Hän teki 20 pelaamassaan ottelussa vain neljä syöttöpistettä ja keräsi teholukeman –8, kunnes joulukuussa 2022 Kasken sopimus seuran kanssa purettiin yhteisymmärryksessä. Jo samana päivänä hänen vahvistettiin siirtyvän kevääseen 2024 asti ulottuvalla sopimuksella Ruotsin SHL-liigan HV71:een.

### Maajoukkueura

Kaski edusti Suomea MM-kilpailuissa vuosina 2019 ja 2021, joista ensimmäinen turnaus päättyi maailmanmestaruuteen ja jälkimmäinen turnaus hopeaan. Vuoden 2022 MM-joukkueesta hän putosi viimeisten joukossa. Kaski oli myös nimettynä Suomen varapelaajana Pekingin olympiakisoihin 2022. Yhteensä hän on pelannut 49 A-maaottelua tehopistein 3+13=16. Kaski teki A-maajoukkuedebyyttinsä Sweden Hockey Gamesin 7. helmikuuta 2019 Jaroslavlissa pelatussa avausottelussa Venäjää vastaan. Hänet merkittiin heti Suomen ykköspuolustajapariin Mikko Lehtosen viereen. Ottelu eteni voittomaalikilpailuun, jossa Kaski pääsi yrittämään maalintekoa kahdesti onnistuen molemmilla kerroilla. Venäjä kuitenkin vei voittomaalilaukaukset lukemin 4–3 ja ottelun lukemin 3–2. Hänelle merkittiin ensimmäinen A-maajoukkuemaali turnauksen päätösottelussa 10. helmikuuta 2019 Tukholman Hovetissa isäntäjoukkue Ruotsia vastaan. Ottelu eteni voittomaalikilpailuun, jossa Kaski onnistui Suomen ensimmäisellä yrityksellä. Suomi vei voittomaalilaukaukset lukemin 2–0, joten joukkueen 4–5-voittoon päättyneen ottelun ratkaisumaali merkittiin Kaskelle.

Muuta
-----

Kasken isä Olli pelasi omalla urallaan puolustajana yli 400 SM-liigaottelua Porin Ässissä, toimi joukkueen kapteenina (1992–1994) sekä pelasi ammattilaisena myös Ruotsissa ja Saksassa.

Oliwer Kaski valmistui ylioppilaaksi Björneborgs svenska samskolasta keväällä 2015. Hän on harrastanut myös jalkapalloa. Kaski oli voittamassa Musan Salaman D13-joukkueessa hopeaa kansainvälisessä Denmark Soccer Festival -turnauksessa vuonna 2008.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Ässät | A-SM | 37 | 10 | 7 | 17 | 10 | 7 | 1 | 1 | 2 | 0 |
| 2014–2015 | Ässät | A-SM | 48 | 10 | 27 | 37 | 12 | 4 | 0 | 1 | 1 | 0 |
| 2015–2016 | Western Michigan Univ. | NCHC | 31 | 4 | 8 | 12 | 4 | – | – | – | – | – |
| 2016–2017 | Western Michigan Univ. | NCHC | 1 | 0 | 0 | 0 | 0 | – | – | – | – | – |
|  | HIFK | A-SM | 3 | 3 | 2 | 5 | 2 | – | – | – | – | – |
|  | HIFK | SM-liiga | 36 | 2 | 4 | 6 | 0 | 12 | 1 | 1 | 2 | 0 |
|  | Kiekko-Vantaa | Mestis | 3 | 0 | 1 | 1 | 2 | – | – | – | – | – |
| 2017–2018 | HIFK | SM-liiga | 49 | 9 | 7 | 16 | 10 | 13 | 3 | 4 | 7 | 0 |
| 2018–2019 | Pelicans | SM-liiga | 59 | 19 | 32 | 51 | 10 | 6 | 2 | 2 | 4 | 0 | Lasse Oksanen -palkinto | Ykköstähdistö |  |  |  |  | MM | 10 | 0 | 2 | 2 | 4 |
| 2019–2020 | Grand Rapids Griffins | AHL | 19 | 2 | 3 | 5 | 10 | – | – | – | – | – |
|  | Charlotte Checkers | AHL | 35 | 11 | 9 | 20 | 2 | – | – | – | – | – |
| 2020–2021 | Avangard Omsk | KHL | 58 | 13 | 21 | 34 | 14 | 24 | 3 | 7 | 10 | 8 | Gagarin Cup |  |  |  |  |  | MM | 10 | 0 | 3 | 3 | 2 |
| 2021–2022 | Avangard Omsk | KHL | 47 | 13 | 20 | 33 | 12 | 2 | 0 | 1 | 1 | 0 |
| 2022–2023 | HC Lugano | NL | 20 | 0 | 4 | 4 | 2 | – | – | – | – | – |
|  | HV71 | SHL | 20 | 4 | 6 | 10 | 0 | – | – | – | – | – |
| 3 kautta | yhteensä | SM-liiga | 144 | 30 | 43 | 73 | 20 | 31 | 6 | 7 | 13 | 0 |
| 2 kautta | yhteensä | KHL | 105 | 26 | 41 | 67 | 26 | 26 | 3 | 8 | 11 | 8 |

Lähteet
-------

* Oliwer Kaski The Internet Hockey Databasessa (englanniksi)
* Oliwer Kaski Eurohockey-sivustolla (englanniksi)
* Oliwer Kaski *Elite Prospects*. Everysport Media Group AB.  (englanniksi)

### Viitteet

1. ↑  Oliwer Kaski *hifk.fi*. Oy HIFK Hockey AB.  Arkistoitu 4.10.2017. Viitattu 4.10.2017.
2. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
3. 1 2  Oliwer Kaski: Tämä on kolmas kauteni puolustajana *hifk.fi*.  7.11.2016. Oy HIFK Hockey Ab.  Arkistoitu 19.11.2016. Viitattu 19.11.2016.
4. 1 2 3 4  Oliwer Kaski *Elite Prospects*. Everysport Media Group AB.  (englanniksi)
5. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 12.4.2019. (englanniksi)
6. ↑  Oliwer Kaski The Internet Hockey Databasessa (englanniksi)
7. ↑  HIFK:lle nuori puolustaja yliopistosarjasta *Jatkoaika.com*.  2.11.2016. Jatkoaika r.y. Viitattu 19.11.2016.
8. ↑  Kokoonpanot *liiga.fi*.  18.11.2014. Jääkiekon SM-liiga Oy. Viitattu 21.6.2020.
9. ↑  Ottelutilastot *liiga.fi*.  18.11.2014. Jääkiekon SM-liiga Oy. Viitattu 19.11.2016.
10. ↑  Otteluseuranta *liiga.fi*.  3.12.2016. Jääkiekon SM-liiga Oy. Viitattu 3.12.2016.
11. ↑  Ottelutilastot *liiga.fi*.  3.12.2016. Jääkiekon SM-liiga Oy. Viitattu 3.12.2016.
12. ↑  Otteluseuranta *liiga.fi*.  23.3.2017. Jääkiekon SM-liiga Oy. Viitattu 23.4.2017.
13. ↑  Pelicans hankki kaksi puolustajaa HIFK:sta *liiga.fi*.  27.4.2018. Jääkiekon SM-liiga Oy. Viitattu 29.4.2018.
14. ↑  Oliwer Kaski on Liigan tammikuun pelaaja *liiga.fi*.  4.2.2019. Jääkiekon SM-liiga Oy. Viitattu 5.2.2019.
15. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 12.4.2019. (englanniksi)
16. ↑  Seppänen, Antti: Oliwer Kaski takoi hurjat lukemat – uusi ennätyskin oli lähellä *liiga.fi*.  15.3.2019. Jääkiekon SM-liiga Oy. Viitattu 12.4.2019.
17. ↑  Seppänen, Antti: Liiga palkitsi runkosarjan parhaat – tässä palkintojen voittajat *liiga.fi*.  20.3.2019. Jääkiekon SM-liiga Oy. Viitattu 12.4.2019.
18. ↑  Seppänen, Antti: Liiga palkitsi kauden 2018-19 parhaita – tässä palkittujen lista *liiga.fi*.  8.6.2019. Jääkiekon SM-liiga Oy. Viitattu 9.6.2019.
19. ↑  Kujawa, Kyle: Red Wings add free agent defenseman Oliwer Kaski *nhl.com/redwings*.  28.5.2019. DETROIT:  Detroit Red Wings. Viitattu 1.6.2019. (englanniksi)
20. ↑  IS-STT: Maailmanmestaripakki Oliwer Kasken NHL-sopimus on vahvistettu – toisen polven pakki matkaa Detroitiin *is.fi*.  28.5.2019. Sanoma Media Finland Oy. Viitattu 28.5.2019.
21. ↑  Kujawa, Kyle: Roster trimmed to 36 *nhl.com/redwings*.  29.9.2019. DETROIT:  Detroit Red Wings. Viitattu 1.10.2019. (englanniksi)
22. ↑  Pönniö, Toni: Leijonien kevään kultapuolustajan NHL-haaveille takapakkia: Seuralta tyly ilmoitus! *suomikiekko.com*.  29.9.2019. Nordic Sport Media. Viitattu 1.10.2019.
23. ↑  Nuutinen, Markus: Debyytti edessä! MM-kultaleijona nostettiin NHL-joukkueen kokoonpanoon *suomikiekko.com*.  8.10.2019. Nordic Sport Media. Viitattu 13.12.2019.
24. ↑  Pönniö, Toni: Kultaleijonalle raju pettymys: Jo "varmaksi" julistettu NHL-debyytti ei toteudukaan! *suomikiekko.com*.  8.10.2019. Nordic Sport Media. Viitattu 13.12.2019.
25. ↑  Canes Acquire Kaski from Red Wings *nhl.com/hurricanes*.  12.12.2019. RALEIGH, NC:  Carolina Hurricanes. Viitattu 13.12.2019. (englanniksi)
26. ↑  Touru, Ville: SM-liigan viime kauden paras pelaaja kaupattiin NHL:ssä – Carolinaan lisää suomalaisia *is.fi*.  8.10.2019. Montreal:  Sanoma Media Finland Oy. Viitattu 13.12.2019.
27. ↑  Elite Prospects - Charlotte Checkers *eliteprospects.com*. Everysport Media Group AB. Viitattu 21.6.2020. (englanniksi)
28. ↑  Oliwer Kaski jättää AHL-kaukalot taakseen toistaiseksi − ura jatkuu Omskissa *Jatkoaika.com*.  18.6.2020. Jatkoaika r.y. Viitattu 21.6.2020.
29. ↑  Pönniö, Toni: MM-kultaleijonan KHL-avauskausi ollut menestys – rikkoi jo seuraennätyksen! *suomikiekko.com*.  13.1.2021. Nordic Sport Media. Viitattu 22.5.2021.
30. ↑  Elite Prospects - KHL Stats 2020-2021 *eliteprospects.com*. Everysport Media Group AB. Viitattu 22.5.2021. (englanniksi)
31. ↑  Oliwer Kaski laukoi seiskapelissä Omskin komeasti KHL:n finaaleihin *yle.fi*.  15.4.2021. Yleisradio Oy. Viitattu 22.5.2021.
32. ↑  Uusitalo, Timo: Oliwer Kaski syötti Omskin historiallisen KHL-mestaruusmaalin – myös Ville Pokka juhlii Gagarin Cupia *yle.fi*.  28.4.2021. Yleisradio Oy. Viitattu 22.5.2021.
33. ↑  Elite Prospects - Avangard Omsk *eliteprospects.com*. Everysport Media Group AB. Viitattu 9.5.2022. (englanniksi)
34. ↑  Elite Prospects - KHL Stats 2021-2022 *eliteprospects.com*. Everysport Media Group AB. Viitattu 9.5.2022. (englanniksi)
35. ↑  Kuisma, Lassi: Jälleen kolme suomalaista jätti KHL:n – ainakin yksi jäämässä loppuun asti? *iltalehti.fi*.  5.3.2022. Alma Media Suomi Oy. Viitattu 9.5.2021.
36. ↑  Laiho, Harri: Ässät sai kovan vahvistuksen harjoituksiinsa – KHL-mestari pääsi Venäjältä kotiin *satakunnankansa.fi*.  5.3.2022. Pori:  Sanoma Media Finland Oy. Viitattu 9.5.2022.
37. ↑  Lindeman, Tero: Jälleen yksi suomalainen siirtyy Sveitsiin − HC Lugano kiinnitti Oliwer Kasken riveihinsä *Jatkoaika.com*.  25.5.2022. Jatkoaika r.y. Viitattu 25.5.2022.
38. ↑  Laiho, Harri: Porilaisen pelit kiekkoilijoiden paratiisissa loppuivat lyhyeen – Kasken neuvottelut uuden seuran kanssa maaliin tiistaina *satakunnankansa.fi*.  13.12.2022. Sanoma Media Finland Oy. Viitattu 13.12.2022.
39. ↑  Uusitalo, Timo: Leijonien ryhmä tiivistyi, ensimmäiset kisapassit leimataan torstaina – Kaski, Saarijärvi ja Ojamäki ulos ryhmästä *yle.fi*.  8.2.2022. Yleisradio Oy. Viitattu 9.5.2022.
40. ↑  Perälä, Joni: Joonas Nättinen korvaa Joonas Kemppaisen Olympialeijonissa – myös Toni Rajala jää toistaiseksi Suomeen *Jatkoaika.com*.  2.2.2022. Jatkoaika r.y. Viitattu 9.5.2022.
41. ↑  Tilanne 8.5.2022
42. ↑  RUS - FIN (Line Up) *stats.swehockey.se*.  7.2.2019. Svenska Ishockeyförbundet. Viitattu 20.12.2020. (englanniksi)
43. ↑  RUS - FIN (3-2) *stats.swehockey.se*.  7.2.2019. Svenska Ishockeyförbundet. Viitattu 20.12.2020. (englanniksi)
44. ↑  SWE - FIN (4-5) *stats.swehockey.se*.  10.2.2019. Svenska Ishockeyförbundet. Viitattu 20.12.2020. (englanniksi)
45. ↑  Olli Kaski *Elite Prospects*. Everysport Media Group AB.  (englanniksi)
46. ↑  Oliwer Kaski – Official Site of Western Michigan Athletics *wumubroncos.com*. WESTERN MICHIGAN UNIVERSITY. Viitattu 19.11.2016. (englanniksi)
47. ↑  MuSa:n D13 pojat hopealle Tanskassa *UrheiluSuomi.com*.  29.7.2008. PB-Media Oy. Viitattu 19.11.2016.


|  |  |  |
| --- | --- | --- |
| Edeltäjä:**Julius Junttila** | **Lasse Oksanen -palkinnon voittaja**2019 | Seuraaja:**Justin Danforth** |

|  |  |  |
| --- | --- | --- |
| Edeltäjä:**Miro Heiskanen** | **Pekka Rautakallio -palkinnon voittaja**2019 | Seuraaja:**Matt Caito** |

|  |  |  |
| --- | --- | --- |
| Edeltäjä:**Ilkka Heikkinen** | **Juha Rantasila -palkinnon voittaja**2019 | Seuraaja:**Mikko Kousa** |

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen